b'\n_START_ARTICLE_\nPosojilo\n_START_PARAGRAPH_\nPosojilo je vrsta dolga. Predstavlja materialna sredstva, ki jih da upnik dol\xc5\xbeniku z obveznostjo kasnej\xc5\xa1e vrnitve. Pri posojilu posojilojemalec od posojilodajalca prejme oziroma si sposodi vsoto denarja, ki jo mora v dolo\xc4\x8denem \xc4\x8dasovnem obdobju vrniti. Vra\xc4\x8dilo je lahko v enem ali ve\xc4\x8d obrokih. Posojilo pomeni prerazporeditev finan\xc4\x8dnih sredstev med posojilodajalcem in posojilojemalcem za dalj\xc5\xa1e \xc4\x8dasovno obdobje. Pogoji posojila so dolo\xc4\x8deni v posojilni pogodbi._NEWLINE_Posojilo pomeni izro\xc4\x8ditev denarja ali drugih nadomestnih stvari proti obvezi vrniti enako ali ve\xc4\x8djo koli\xc4\x8dino enakovrstnih stvari (npr. denarja). Koli\xc4\x8dno stvari, ki jo bo vrnil dol\xc5\xbenik pa dolo\xc4\x8dimo z obrestmi.'